Diari Oficial de la Generalitat Valenciana


Sumari del DOGV 4941, del 08-02-2005 (2005/1229)

ORDE de 4 de febrer de 2005, de la Conselleria de Justícia i Administracions Públiques, per la qual es modifica l'Orde de 14 de desembre de 1999, per què es creen els Premis Justícia de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/02/04/(1)/dof/vci/html**

### Dades del document

Número de DOGV
:   4941

Data del DOGV
:   08-02-2005

Secció del DOGV
:   I. DISPOSICIONS GENERALS

Número del document
:   2005/1229


Data del document
:   04-02-2005

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * premi cultural
    * professió jurídica
    * belles arts
    * distinció honorífica
    * legislació

ORDE de 4 de febrer de 2005, de la Conselleria de Justícia i Administracions Públiques, per la qual es modifica l'Orde de 14 de desembre de 1999, per què es creen els Premis Justícia de la Generalitat Valenciana. [2005/A1229]
  
Per Orde de 14 de desembre de 1999, publicada en el Diari Oficial de la Generalitat Valenciana número 3664, de 12 de gener de 2000, es van crear els Premis Justícia de la Generalitat Valenciana, com a reconeixement als esforços de les persones i institucions que treballen en l'àmbit de l'administració de justícia.
  
Posteriorment, el 24 de setembre de 2003, l'esmentada orde va ser modificada per a adaptar-la a la nova estructura orgànica i funcional de la Conselleria de Justícia i Administracions Públiques, i en la nova redacció de l'article 7- composició del Jurat- s'ha omés la menció de la directora general de Justícia com a vocal.
  
Transcorreguts quatre anys des de la seua entrada en vigor, es considera convenient incloure un premi més denominat Art i Justícia, que constituesca un reconeixement a la creació artística al·legòrica de la justícia, l'obra premiada del qual serà exposada a la Ciutat de la Justícia de València, i se n'adquiriran els drets, així com corregir l'omissió de la Direcció General de Justícia en la composició del jurat.
  
Per això, per a una major claredat i seguretat jurídica, es considera convenient una nova orde que regule de manera integral els Premis Justícia i que substituesca la norma anterior.
  
Per a l'elaboració de la present disposició s'ha seguit el procediment establert en l'article 49 bis, apartat 1, de la Llei 1/2002, de 26 de febrer, de la Generalitat Valenciana, per la qual es modifica la Llei 5/1983, de 30 de desembre, del Govern Valencià, i se n'exclou el tràmit d'audiència per no afectar el contingut de l'orde que es proposa l'esfera de drets i interessos legítims dels ciutadans.
  
Per tot això, fent ús de les facultats concedides per l'article 35 de la Llei 5/1983, de 30 de desembre, del Govern Valencià, en relació amb el Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques,
  
ORDENE
  
Article 1
  
Es creen els Premis Justícia de la Generalitat Valenciana, per tal de reconéixer i premiar públicament aquelles persones físiques i jurídiques, ja siguen de naturalesa pública o privada, que des del seu àmbit personal, laboral, social, institucional o cultural, han destacat pel seu esforç en la millora i la prestació del servei de l'administració de justícia.
  
Article 2
  
Les propostes per a la concessió dels premis podran formular-se fins al 15 de setembre de cada any:
  
- Per iniciativa del conseller de Justícia i Administracions Públiques.
  
- Per proposta raonada d'institucions, col·legis professionals, associacions, universitats o entitats de reconegut prestigi que tinguen relació amb la justícia
  
Article 3
  
Els Premis Justícia s'atorgaran anualment amb motiu de l'any judicial.
  
Article 4
  
El nombre de premis que es concediran anualment per a tot l'àmbit de la Comunitat Valenciana serà de cinc, un d'aquests denominat Art i Justícia, destinat al reconeixement d'obres d'art al·legòriques a la justícia, i la Generalitat Valenciana adquirirà la propietat i drets de l'obra.
  
Article 5
  
Podran ser premiades tant persones físiques com jurídiques, ja siguen de naturalesa pública o privada.
  
Article 6
  
Cada premi consistirà en una placa commemorativa amb l'anagrama de la Generalitat Valenciana i una dotació econòmica de 2.400 euros.
  
Article 7
  
Les persones o entitats guanyadores dels premis seran designades, entre les propostes, per un jurat que estarà format per:
  
President: el conseller de Justícia i Administracions Públiques.
  
Vocals:
  
- El sotssecretari de la Conselleria de Justícia i Administracions Públiques.
  
- El secretari autonòmic de Justícia i Interior.
  
- La directora general de Justícia.
  
- Un representant designat pel Consell Valencià de Col·legis d'Advocats.
  
- Un representant designat pel Consell Valencià de Col·legis de Procuradors dels Tribunals.
  
Secretari: el cap d'Àrea de Relacions amb l'administració de Justícia.
  
Respecte del Premi Art i Justícia, el jurat estarà format:
  
President: el conseller de Justícia i Administracions Públiques.
  
Vicepresident: el secretari autonòmic de Justícia i Interior.
  
Vocals:
  
- El secretari autonòmic de Cultura i Política Lingüística.
  
- La directora de l'Institut Valencià d'Art Modern (IVAM).
  
- Quatre crítics d'art designats pel conseller de Justícia i Administracions Públiques.
  
Secretària: la directora general de Justícia.
  
Article 8
  
Durant el mes de gener de cada any es realitzarà una convocatòria específica del Premi Art i Justícia, en què es determinaran el motiu o tema sobre el qual haurà de versar l'obra, així com les bases reguladores de l'esmentat premi.
  
DISPOSICIÓ DEROGATÒRIA
  
Única
  
Queda derogada l'Orde de 14 de desembre de 1999 i l'Ordre de 24 de setembre de 2003, de la Conselleria de Justícia i Administracions Públiques.
  
DISPOSICIONS FINALS
  
Primera
  
S'autoritza el secretari autonòmic de Justícia i Interior per dictar totes les disposicions que calguen per a l'aplicació i el desenvolupament de la present orde.
  
Segona
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
València, 4 de febrer de 2005
  
El conseller de Justícia i Administracions Públiques,


Còpia Permalink ELI